b'\n_START_ARTICLE_\nJanez Bohori\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nDiplomiral je leta 1966 na Fakulteti za naravoslovje in tehnologijo v Ljubljani in se nato zaposlil v podjetju Sava Kranj. Leta 1978 je postal glavni direktor Save Kranj in 1996 predsednik uprave istega podjetja. Med letoma 1984 in 1990 je bil tudi podpredsednik Izvr\xc5\xa1nega sveta SR Slovenije za gospodarstvo._NEWLINE_Leta 2004 je soustanovil kontroverzno politi\xc4\x8dno dru\xc5\xa1tvo Forum 21 in postal \xc4\x8dlan upravnega odbora tega politi\xc4\x8dnega dru\xc5\xa1tva.\n_START_SECTION_\nOdlikovanja in nagrade\n_START_PARAGRAPH_\nLeta 1999 je prejel \xc4\x8dastni znak svobode Republike Slovenije z naslednjo utemeljitvijo: \xc2\xbbza zasluge pri organiziranosti in uveljavljanju lionisti\xc4\x8dnega gibanja in njegovega humanitarnega poslanstva v Republiki Sloveniji\xc2\xab.'